**Օստանկինո հեռուստաաշտարակ** (ռուս.՝ Останкинская телебашня), հեռուստառադիո աշտարակ Մոսկվայում, Ռուսաստան, որի սեփականատերն է Ռուսաստանի հեռահաղորդակցման ցանց (RTRS) ձեռնարկությունը։ Հեռուստաաշտարակի բարձրությունը 540.1 մետր է։ 1967-1975 թվականներին եղել է աշխարհի ամենաբարձր շինությունը։

Նկարագրություն
--------------

Օստանկինո հեռուստաաշտարակը նախագծել է ճարտարապետ Նիկոլայ Նիկիտինը։ Այն ընդգրկված է աշխարհի և Եվրոպայի ամենաբարձր շինությունների ցանկում. 8-րդ ամենաբարձր շինությունն է աշխարհում։ Օստանկինո հեռուստաաշտարակը կառուցվել է Հոկտեմբերյան հեղափոխության 50-ամյա տարելիցի առթիվ։ Անվանվել է Մոսկվայի Օստանկինո շրջանի պատվին, որտեղ էլ այն տեղակայված է։

Շինարարությունը սկսվել է 1963 թվականին և ավարտվել 1967 թվականին։ Այն գերազանցեց Էմփայր Սթեյթ Բիլդինգին և դարձավ այդ ժամանակաշրջանի խորհրդային ճարտարապետության գլուխգործոցը՝ մնալով աշխարհում ամենաբարձր շինությունը շուրջ 8 տարի, մինչև 1976 թվականին Կանադայի Տորոնտո քաղաքում կառուցված Սի Էն աշտարակը գերազանցեց նրան 13 մետրով։ Շուրջ 31 տարի Օստանկինո հեռուստաաշտարակը համարվում էր 2-րդ ամենաբարձր շինությունը, մինչև Դուբայում կառուցված Բուրջ Խալիֆաը 2007 թվականին իր բարձրությամբ գերազանցեց և Օստանկինո, և Սի Էն աշտարակներին։ Շուրջ 46 տարի Օստանկինո հեռուստաաշտարակը եղել է Եվրոպայի ամենաբարձր շինությունը։

Հրդեհ աշտարակում
----------------

Հրդեհ աշտարակում 2000 թվականի օգոստոսի 27-ին
2000 թվականի օգոստոսի 27-ին հեռուստաաշտարակում բռնկված հրդեհից մահացել են 4 մարդ՝ 3 հրշեջները և վերելակավար կինը։ Հրդեհի օջախը գտնվել է 460 մետր բարձրության վրա։ Ամբողջությամբ այրվել են 3 հարկեր։

Վերականգնողական աշխատանքներից հետո 2008 թվականի փետրվարի 14-ից զբոսավարական խմբերում ընդգրկում են 40 հոգուց ոչ ավել։ 
Հրդեհի հետևանքով աշտարակի ծայրաձողը թեքվել է։ Մոսկվայում և հարակից շրջաններում անջատվեց հեռահաղորդակցման համակարգը։ Միակ անխափան հեռուստակայանը մասնավոր NTV կայանն էր։

2007 թվականի մայիսի 25-ին հեռուստաաշտարակում կրկին հրդեհ է բռնկվել, որը, բարեբախտաբար, ավելի թույլ է եղել, քան 2000 թվականի հրդեհը։ Հեռուստաաշտարակում գտնվողներն անվնաս տարհանվել են։

Ծանոթագրություններ
------------------

1. ↑  Fire at television tower offers new evidence of Russia's decay Արխիվացված 2012-10-25 Wayback Machine, Associated Press (reprinted by the Independent), 28 August 2000.
2. ↑  «Russia's Tallest TV Tower Was Created as Symbol of USSR's Power». Pravda.ru. 2009 թ․ սեպտեմբերի 21. Վերցված է 2009 թ․ հոկտեմբերի 5-ին.
3. ↑  «What if the CN Tower Caught Fire?». *CBC News*. Canadian Broadcasting Corporation. 2000 թ․ նոյեմբերի 10. Վերցված է 2007 թ․ հունիսի 26-ին.
4. ↑  Firefighters struggle against blaze in Moscow television tower by Nick Wadhams, The Independent, 28 August 2000.
5. ↑  Bodies recovered from Moscow TV tower fire Արխիվացված 2011-06-04 Wayback Machine. *CNN.com,* 28 August 2000.
6. ↑  Fire out at Moscow landmark tower. *BBC News*

|  |  |
| --- | --- |
|  | ***Օստանկինո հեռուստաաշտարակ***էջը Վիքիպահեստում |


|  |  |  |
| --- | --- | --- |
| **Նախորդող**Էմփայր Սթեյթ Բիլդինգ | **Աշխարհի ամենաբարձր կառույց 540 մ (1772 ֆութ)**1967–1976 | **Հաջորդող**Սի Էն աշտարակ |

Արտաքին հղումներ
----------------

* Российская телевизионная и радиовещательная сеть Արխիվացված 2017-02-09 Wayback Machine
* Ostankino Television Tower Արխիվացված 2004-07-04 Wayback Machine

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Տելեգրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական · ՌԻԱ տեղեկանք |
|  |
| Չափորոշչային վերահսկողություն | NKC: ge1124086 |

 |